CELEX: 32022R1247
Language: sl
Date: 2022-07-19 00:00:00
Title: Izvedbena uredba Komisije (EU) 2022/1247 z dne 19. julija 2022 o dovoljenju za snov alurno rdeče AC kot krmni dodatek za male sesalce in okrasne ptice, ki niso namenjeni proizvodnji živil (Besedilo velja za EGP)

20.7.2022   
               
               
                  SL
               
               
                  Uradni list Evropske unije
               
               
                  L 191/3
               
            
         IZVEDBENA UREDBA KOMISIJE (EU) 2022/1247
         z dne 19. julija 2022
         o dovoljenju za snov alurno rdeče AC kot krmni dodatek za male sesalce in okrasne ptice, ki niso namenjeni proizvodnji živil
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1831/2003 določa dovoljevanje dodatkov za uporabo v prehrani živali ter razloge in postopke za izdajo takih dovoljenj.
                  
               
                     (2)
                  
                  
                     V skladu s členom 7(1) Uredbe (ES) št. 1831/2003 je bil vložen zahtevek za dovoljenje za snov alurno rdeče AC. Navedenemu zahtevku so bili priloženi zahtevani podatki in dokumenti iz člena 7(3) Uredbe (ES) št. 1831/2003.
                  
               
                     (3)
                  
                  
                     Zahtevek zadeva dovoljenje za snov alurno rdeče AC kot krmni dodatek za male sesalce in okrasne ptice, ki niso namenjeni proizvodnji živil, ter njegovo uvrstitev v kategorijo „senzorični dodatki“ in funkcionalno skupino „barvila“.
                  
               
                     (4)
                  
                  
                     Evropska agencija za varnost hrane (v nadaljnjem besedilu: Agencija) je v mnenju z dne 11. novembra 2021 (2) ugotovila, da snov alurno rdeče AC pod predlaganimi pogoji uporabe nima škodljivega vpliva na zdravje živali, varnost potrošnikov ali na okolje. Agencija ob upoštevanju velike raznolikosti krmil, ki se uporabljajo v popolnih in dopolnilnih krmnih mešanicah za male sesalce in okrasne ptice, ki niso namenjeni proizvodnji živil, in negotovosti glede tega, katera koncentracija snovi alurno rdeče AC bi imela vidni učinek, ni mogla sprejeti sklepa o učinkovitosti snovi alurno rdeče AC, kadar se uporablja v krmi za male sesalce in okrasne ptice, ki niso namenjeni proizvodnji živil. Vendar je Agencija prav tako navedla, da za ta dodatek, ki je odobren v hrani, kadar je njegova funkcija za krmo enaka kot za hrano, dodatno dokazovanje učinkovitosti morda ni potrebno. Agencija je potrdila tudi poročilo o analiznih metodah krmnega dodatka v krmi, ki ga je predložil referenčni laboratorij, ustanovljen z Uredbo (ES) št. 1831/2003.
                  
               
                     (5)
                  
                  
                     Poleg tega je snov alurno rdeče AC že dovoljena v krmi za mačke in pse z Izvedbeno uredbo Komisije (EU) 2020/197 (3) in Agencija je v mnenju z dne 24. aprila 2012 (4) ugotovila, da je snov alurno rdeče AC učinkovita pri obarvanju značilne krme za pse z najmanjšim odmerkom 50 mg/kg, kar je podobno najnižjim vrednostim, ki jih je Agencija predlagala za to uporabo pri malih sesalcih in okrasnih pticah, ki niso namenjeni proizvodnji živil.
                  
               
                     (6)
                  
                  
                     Glede na navedeno Komisija zato meni, da obstajajo zadostni dokazi o učinkovitosti te snovi.
                  
               
                     (7)
                  
                  
                     Ocena snovi alurno rdeče AC je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedene snovi, kot je opredeljena v Prilogi k tej uredbi.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Snov iz Priloge, ki spada v kategorijo dodatkov „senzorični dodatki“ in funkcionalno skupino „barvila“, se dovoli kot dodatek v prehrani živali pod pogoji iz navedene priloge.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 19. julija 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 268, 18.10.2003, str. 29.
         
            (2)  EFSA Journal 2021;19(12):6987.
         
            (3)  Izvedbena uredba Komisije (EU) 2020/197 z dne 13. februarja 2020 o izdaji dovoljenja za alurno rdeče AC kot krmni dodatek za mačke in pse (UL L 42, 14.2.2020, str. 4).
         
            (4)  EFSA Journal 2012;10(5):2675.
      
      
         
            PRILOGA
            
                        Identifikacijska številka dodatka
                     
                     
                        Dodatek
                     
                     
                        Sestava, kemijska formula, opis, analizna metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum izteka veljavnosti dovoljenja
                     
                  
                        mg aktivne snovi/kg popolne krmne mešanice z 12-odstotno vsebnostjo vlage
                     
                  
                        Kategorija: senzorični dodatki. Funkcionalna skupina: barvila. (i) snovi, ki dodajo ali obnovijo barvo v krmi
                     
                  
                        2a129
                     
                     
                        alurno rdeče AC
                     
                     
                        
                           Sestava dodatka
                        
                        Osnovna sestavina alurno rdečega AC je opisana kot natrijeva sol.
                        V trdni obliki (prah ali zrnca).
                     
                     
                        morski prašiček
                        činčila
                        degu
                        hrček
                        puščavska podgana
                        čipmunk
                     
                     
                        –
                     
                     
                        –
                     
                     
                        500 
                     
                     
                        
                                    1.
                                 
                                 
                                    V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi.
                                 
                              
                                    2.
                                 
                                 
                                    Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za kožo, oči in dihala.
                                 
                              
                     
                        9. avgust 2032
                     
                  
                        
                           Lastnosti aktivne snovi
                        
                        Alurno rdeče AC je v osnovi sestavljeno iz dinatrijevega 2-hidroksi-1-(2-metoksi-5-metil-4-sulfonato-fenilazo) naftalen-6-sulfonata in pomožnih barvil skupaj z natrijevim kloridom in/ali natrijevim sulfatom kot osnovnima neobarvanima sestavinama.
                        Dovoljeni sta tudi kalcijeva in kalijeva sol.
                        Pridobljen s kemijsko sintezo.
                        Merila čistosti: vsebnost ne manj kot 85 % skupnih barvilnih snovi, izračunanih kot natrijeva sol (analiza)
                        v vodi netopne snovi: ≤ 0,2 % pomožna barvila: ≤ 3 % druge neobarvane organske spojine:
                        
                                    —
                                 
                                 
                                    6-hidroksi-2-naftalen sulfonska kislina, natrijeva sol: ≤ 0,3 %
                                 
                              
                                    —
                                 
                                 
                                    4-amino-5-metoksi-2-metilbenzen sulfonska kislina:
                                    ≤ 0,2 %
                                 
                              
                                    —
                                 
                                 
                                    6,6-oksibis (2-naftalen sulfonska kislina) dinatrijeva sol: ≤ 1 %
                                 
                              nesulfonirani primarni aromatski amini: ≤ 0,01 % (izračunani kot anilin)
                        snov, ki se ekstrahira z etrom: ≤ 0,2 % iz raztopine s pH 7
                        Kemijska formula: C18H14N2Na2O8S2
                        
                        št. CAS: 25956-17-6
                        št. EINECS: 247-368-0
                     
                     
                        beli dihurji
                        drugi mali sesalci, ki niso namenjeni proizvodnji živil, razen psov in mačk
                     
                     
                        –
                     
                     
                        –
                     
                     
                        99 
                     
                  
                        kanarčki
                        skobčevke
                        ptice myna
                        tukani
                     
                     
                        –
                     
                     
                        –
                     
                     
                        45 
                     
                  
                        agapornisi
                     
                     
                        –
                     
                     
                        –
                     
                     
                        51 
                     
                  
                        ptice nimfa
                     
                     
                        –
                     
                     
                        –
                     
                     
                        79 
                     
                  
                        kakaduji
                     
                     
                        –
                     
                     
                        –
                     
                     
                        115 
                     
                  
                        papige amazonke
                     
                     
                        –
                     
                     
                        –
                     
                     
                        145 
                     
                  
                        papige
                     
                     
                        –
                     
                     
                        –
                     
                     
                        147 
                     
                  
                        rumenoprse are
                     
                     
                        –
                     
                     
                        –
                     
                     
                        150 
                     
                  
                        modrogrle are
                     
                     
                        –
                     
                     
                        –
                     
                     
                        173 
                     
                  
                        hijacintne are
                     
                     
                        –
                     
                     
                        –
                     
                     
                        214 
                     
                  
                        druge okrasne ptice
                     
                     
                        –
                     
                     
                        –
                     
                     
                        45 
                     
                  
                        
                           Analizna metoda
                            (1)
                        
                        Za določanje količine snovi alurno rdeče AC v krmnem dodatku:
                        
                                    —
                                 
                                 
                                    spektrofotometrija pri 504 nm (Uredba Komisije (EU) št. 231/2012 s sklicem na monografijo FAO JECFA št. 1, zvezek 4))
                                 
                              Za določanje količine snovi alurno rdeče AC v krmnih mešanicah:
                        
                                    —
                                 
                                 
                                    tekočinska kromatografija visoke ločljivosti v povezavi s tandemsko masno spektrometrijo (LC-MS/MS)
                                 
                              
                     
                         
                     
                     
                         
                     
                     
                         
                     
                     
                         
                     
                  
               (1)  Podrobnosti o analiznih metodah so na voljo na naslednjem naslovu referenčnega laboratorija: https://joint-research-centre.ec.europa.eu/eurl-fa-eurl-feed-additives/eurl-fa-authorisation/eurl-fa-evaluation-reports_en.